ດີມອສ (ດາວບໍລິວານ)

ດີມອສ (Deimos) (ການຕັ້ງຊື່ຕາມລະບົບ: Mars II) ເປັນດາວບໍລິວານທີ່ນ້ອຍສຸດ ແລະ ຢູ່ຫ່າງຈາກດາວອັງຄານທີ່ສຸດໃນຈຳນວນດາວບໍລິວານຕາມທຳມະຊາດສອງດວງຂອງດາວອັງຄານ ເຊິ່ງມີເສັ້ນລັດສະໝີ , ສ່ວນອີກດວງໜຶ່ງແມ່ນໂຟບອສ (Phobos). ດີມອສໃຊ້ເວລາ 30.3  ຊົ່ວໂມງ ໃນການໂຄຈອນອ້ອມດາວອັງຄານ. ຊື່ ດີມອສ (Deimos) ອອກສຽງວ່າ  , ຫຼືບາງຄັ້ງອອກສຽງວ່າ   ເຊິ່ງກົງກັບຄຳວ່າ  ໃນພາສາເກຣັກ. ຕາມຕຳນານເທບເກຣັກ, ດີມອສ ເປັນຝາແຝດຄູ່ກັບ ໂຟບອສ (Phobos) ແລະ ເປັນຕົວແທນຂອງຄວາມຫວາດກົວ.

ການຄົ້ນພົບ

ດີມອສຖືກຄົ້ນພົບໂດຍ ອາຊາຟ ຮໍ (Asaph Hall) ທີ 3 ທີ່ ຫໍສັງເກດການທາງເຮືອຂອງສະຫະລັດອາເມລິກາ (United States Naval Observatory) ໃນ ວໍຊິງຕັນ ດີຊີ ເມື່ອວັນທີ 12 ສິງຫາ 1877 ເວລາ 07:48 ໂມງ UTC (ເຊິ່ງກົງກັບວັນທີ "11 ສິງຫາ ເວລາ 14:40 ໂມງ" ເວລາກາງວໍຊິງຕັນ). ຮໍ ຍັງໄດ້ຄົ້ນພົບໂຟບອສອີກ ໃນວັນທີ 18 ສິງຫາ 1877 ເວລາປະມານ 09:14 GMT, ຫຼັງຈາກການຄົ້ນຫາດາວບໍລິວານຂອງດາວອັງຄານຢ່າງຮອບຄອບແລ້ວ.

ດາວບໍລິວານນີ້ຖືກຕັ້ງຊື່ຕາມ ດີມອສ (Deimos), ເຊິ່ງເປັນຕົວແທນຂອງຄວາມຢ້ານກົວ ໃນຕຳນານເທບເກຣັກ. ໃນເບື້ອງຕົ້ນ, ຊື່ດັ່ງກ່າວໄດ້ຖືກສະກົດວ່າ Phobus ແລະ Deimus, ເຊິ່ງເປັນການແນະນຳຂອງ ເຮນຣີ ຈອດຈ໌ ມາດານ (Henry George Madan) (1838–1901), ວິທະຍາສາດມະຫາບັນດິດຈາກ ວິທະຍາໄລເອຕັນ (Eton College), ໂດຍອີງໃສ່ບົດປະພັນຈາກປຶ້ມ Book XV ຂອງ ອີລີອາດ (Iliad) ເຊິ່ງ ອາຣີສ (Ares) (ເທບໂຣມັນ ມາຣ໌ສ (Mars)) ເປັນໃຫ້ກຳເນີດຄວາມຫວາດກົວ (ດີມອສ) ແລະ ຄວາມຢ້ານກົວ (ໂຟບອສ).

ອ້າງອີງ

ເຊື່ອມຕໍ່ພາຍນອກ

 Deimos Profile  by NASA's Solar System Exploration
 Deimos rotation movie
 Animation of Deimos
 USGS Deimos nomenclature

ໝວດໝູ່:ດາວບໍລິວານຂອງດາວອັງຄານ
18770812